Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 16547

b) manőver korlátozására, amely a meglévő elkülönítés fenntartására törekszik. Megoldási tanácsadás kiegészítés – Resolution advisory complement (RAC) Egy ACAS által a másiknak egy S-módú lekérdezésen keresztüli információ szolgáltatása annak érdekében, hogy RAC-t fogadó ACAS részére rendelkezésre álló manőverek választékának korlátozásával biztosítsák a kiegészítő manővereket. Megoldási tanácsadás kiegészítéseinek rögzítése – Resolution advisory complements record (RAC record) 2007/70/II. szám Az összes jelenleg aktív függőleges RAC (VRC) és vízszintes RAC (HRC) együttese, amelyet az ACAS vett. Ezeket az információkat egyik ACAS szolgáltatja egy másik ACAS-nak, vagy egy Smódú földi állomásnak, S-módú válaszon keresztül. Megoldási tanácsadás erőssége – Resolution advisory strength Az RA által jelzett manőver nagysága. Egy RA több egymás utáni erősséget is felvehet, mielőtt törlésre kerül. Amikor új RA erősség kerül kiadásra, az előző automatikusan érvényét veszti. Megoldási közlemény – Resolution message A megoldás tanácsadás kiegészítését (RAC) tartalmazó közlés. Fordított értelmű megoldási tanácsadás – Reversed sense RA Megoldási tanácsadás amelynek értelme megfordult. Érzékenységi szint – Sensitivity level (S) Egy egész szám, amely a paraméterek egy halmazát definiálja, amelyeket a forgalmi tanácsadás (TA) és összeütközés elkerülését biztosító algoritmusok használnak fel a figyelmeztetési idő szabályozására, amelyet a potenciális veszélyeztető és a veszélyeztető észlelési logika szolgáltat, valamint meghatározza az RA kiválasztási logika szempontjából releváns paraméterek értékeit. Veszélyeztető légijármű – Threat Egy megközelítő légijármű, amely különös figyelemre szolgál vagy a saját légijárműhöz való szoros közelsége miatt, vagy mert egymás utáni távolság és magasság mérések jelzik, hogy összeütközési vagy majdnem ütközési útvonalon lehet a saját légijárművel. A veszéllyel szemben rendelkezésre álló figyelmeztetési idő elegendően kicsi ahhoz, hogy egy RA-t indokoljon. Nyomvonal – Track Legalább három egymás utáni mérés, amely olyan pozíciókat mutat, amelyet egy légijármű ésszerűen elfoglalhat. Forgalmi tanácsadás – Traffic advisory (TA) A repülő személyzet részére adott jelzés arról, hogy bizonyos megközelítő légijármű egy potenciális veszélyt jelent. Függőleges sebességhatár megoldási tanácsadás – Vertical speed limit (VSL) RA Megoldás tanácsadás, amely azt tanácsolja a légijármű vezetőnek, hogy kerüljön bizonyos adott emelkedési sebesség tartományokat. A függőleges sebességhatár megoldási tanácsadás vagy helyesbítésre (corrective), vagy megelőzésre (preventive) ad lehetőséget. Figyelmeztetési idő – Warning time A potenciális veszélyeztető légijármű vagy a veszélyeztető légijármű észlelése és a legszorosabb megközelítés közötti időtartam, ha egyik légijármű sem gyorsul. 4.2 ACAS I általános előírások és jellemzők 4.2.1 Funkcionális követelmények. Az ACAS I-nek a következő feladatokat kell ellátnia:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes